Informácia 

Združenia zdravotných poisťovní Slovenskej republiky (ZZP)
Tlačová správa z 11.12.2007

Na základe schváleného štátneho rozpočtu na r. 2008 a jeho východísk pre sektor zdravotníctva, vykonalo ZZP odborné kalkulácie zdrojov zdravotného poistenia.
ZZP pri kalkuláciách vychádzalo zo schváleného rozpočtu Všeobecnej zdravotnej poisťovne a.s. a schváleného rozpočtu Spoločnej zdravotnej poisťovne a.s. ako aj z rozpočtov Apollo zdravotná poisťovňa a.s., Dôvera zdravotná poisťovňa a.s., Európskej zdravotnej poisťovne a.s. a Union zdravotnej poisťovne a.s.
Odborníci zohľadnili všetky relevantné východiská pre zostavovanie rozpočtov zdravotných poisťovní.
V zmysle vyššie uvedeného skonštatovali, že nárast disponibilných zdrojov zdravotných poisťovní v sektore, bude v roku 2008 medzi 9% a 10% oproti r. 2007. Individuálny vývoj zdrojov jednotlivých zdravotných poisťovní je závislý od zmien poistného kmeňa.

Konkretizované výstupy výnosov a zdrojov na úhradu zdravotnej starostlivosti jednotlivých zdravotných poisťovní budú uvedené v obchodno – finančných plánoch zdravotných poisťovní.

